Nr. 1993 din 24. 09. 2024.

**RAPORT PRIVIND CALITATEA ÎNVĂTĂMÂNTULUI**

**pe anul școlar 2023 - 2024**

**I. RESURSE UMANE**

***I. 1. Planul de școlarizare***

Pentru anul școlar 2023 – 2024 ca și clase de debut am avut propuse 2 clase de a V-a de intensiv engleză și 6 clase diferite de a IX-a: o clasă de matematică – informatică intensiv informatică, o clasă de matematică – informatică intensiv engleză, o clasă de științe ale naturii - intensiv engleză, o clasă de științe ale naturii, o clasă de filologie intensiv engleză și o clasă formată din 2 grupe de profil pedagogic: o grupă cu specializarea învățător - educatoare intensiv engleză și o grupă cu specializarea educator – puericultor intensiv engleză.

Toate clasele au fost realizate cu efectiv maxim, 25 de elevi în clasele a V-a, 26 de elevi în clasele a IX-a, profil real și pedagogic, respectiv 28 la profilul uman.

Astfel la începutul anului școlar am pornit cu 30 de clase, 8 clase gimnaziale și 22 de clase liceale, cu un efectiv total de 743 elevi, și am finalizat la sfârșitul anului școlar cu 740 elevi.

***I. 2. Personalul didactic: titulari, suplinitori***

În anul școlar 2023 – 2024 toate cadrele didactice, care au predat în liceu au fost cadre didactice calificate, în total: 61, dintre care 47 titulari, 7 suplinitori și 7 detașați. Din totalul de 61, 43 de cadre didactice au funcționat cu norma întreagă la școală. La sfârșitul anului școlar toate cadrele didactice au obținut calificativul Foarte Bine.

În liceu s-au derulat mai multe etape de mobilitate ale personalului didactic, conform Metodologiei-cadru privind mișcarea personalului didactic din învățământul preuniversitar în anul școlar 2024-2025. În perioada prevăzută de Calendarul mobilității personalului didactic în acest an școlar au fost soluționate detașări în interesul învățământului, acorduri de principiu, pretransfer, pensionare, aviz pedagogic etc.

Am făcut toate demersurile posibile ca la începutul anului școlar toate posturile și fracțiunile de catedră să fie ocupate de cadre didactice calificate, pe cât posibil cu rezultate bune.

***I. 3. Personalul didactic auxiliar și nedidactic***

La începutul anului școlar am pornit cu 9 cadre didactice auxiliare și 16 cadre nedidatice. Având în vedere lipsa personalului, decese, pensionări și desfaceri ale contractului de muncă, respectiv numărul ridicat a colegelor în concediu medical îndelungat, în cursul anului școlar am organizat concursuri, atât pe perioadă determinată cât și nedeterminată, în total 7 bucăți, pe posturi de portar, femeie de serviciu, muncitor, secretară. La organizarea fiecărui concurs, am publicat postul în Monitorul Oficial/pe site - ul gov.ro, am respectat legislația în vigoare. Pentru fiecare concurs am solicitat acordul ISJ Bihor.

***4. Activitatea conducerii şcolii***

Școala este condusă de Consiliul de Administrație format din 9 membri, numit prin decizia directorului, după numirea tuturor membrilor de către instituțiile în cauză. Consiliul de Administrație s-a întrunit în 26 ședințe, a adoptat 159 de hotărâri.

Conducerea efectivă a liceului este organizată prin director – doamna profesoară Vad Márta, și prin directorul adjunct doamna profesoară Buna Boglárka. Doamna directoare este numită prin concurs din ianuarie 2022, doamna directoare adjunctă din aprilie 2022, tot prin concurs. Au fost elaborate 223 decizii ale directorului, 15 note de control și note de serviciu, au fost efectuate 17 asistențe la ore. Activitatea de conducere a avut loc în baza Planului de dezvoltare instituțională și a Planului managerial al directorului pe anul școlar 2022 – 2023, iar activitatea concretă de monitorizare și evaluare în baza Graficului de monitorizare și control, respectiv pe baza Graficului de asistență la lecții.

În cursul acestui an școlar am modificat semnificativ *Regulamentul de organizare și funcționare a unității de învățământ* propriu liceului. Pentru a elabora modificările, am avut întâlniri cu părinții, numeroase discuții și ședințe cu cadrele didactice și auxiliare ale școlii, respectiv cu reprezentanții elevilor, în repetate rânduri.

La nivelul funcțiilor de conducere liceul mai are un contabil șef și un secretar șef.

În acest an școlar Consiliul Profesoral s-a întrunit la 27 de ședințe.

 ***I. 5. Activitatea bibliotecii***

În timpul anului școlar pentru bibliotecă a fost achiziţionat din venit un număr de 51 volume în valoare totală de 2040 Ron. Numărul cărților existente la sfârșitul anului școlar este 31201 de bucăți, în valoare totală de 163108,53 Ron. Datorită reabilitării liceului, și lipsei locației bibliotecii, activitățile din cadrul bibliotecii au fost reduse.

***I. 6. Cabinetul Psihopedagogic***

În cabinetul psihopedagogic activează doamna psiholog Luka Enikő, în funcție de consilier.

În anul școlar 2023-2024 au beneficiat de consiliere individuală 63 de elevi (nivel gimnazial - 17, nivel liceal - 45), 14 părinți și 8 cadre didactice.  Cauzistica întâlnirilor fiind autocunoșterea, orientarea carierei, managementul emoțiilor, dezvoltarea abilităților emoționale și de comunicare, respesctiv managementul învățării.

420 elevi au beneficiat de consiliere de grup, în total 17 clase, din care 9 clase au beneficiat de program de orientare școlară și profesională, 3 clase de program prevenție anti-bullying, 4 clase de program de autocunoaștere,  3 clase de program pentru managementul emoţiilor  şi dezvoltarea abilităţilor emoţionale şi de comunicare și 2 clasă de program de managementul învățării.

În acest an școlar am aplicat în ciclul liceal chestionarul „born-out la elevi” în 18 clase (în total 450 de elevi).

Doamna consilier școlar a participat la 8 ședințe cu părinții, promovând activitatea cabinetului de consiliere.

***I. 7. Activitatea în internat și cantină***

Liceul dispune atât de internat cât și de cantină.

Internatul liceului funcționează 5 zile pe săptămână, începând cu duminică seara și până vineri după masa. Un pedagog și un supraveghetor de noapte îndrumă cei 90 de elevi din internat, organizează activitățile zilnice de după masa și de seară a elevilor interniști, sub îndrumarea doamnei director adjunct Buna Boglárka.

Deoarece pentru anul școlar 2024 – 2025 am avut 107 de cereri pentru cazare din partea elevilor liceului, dintre care putând fi aprobate doar 90, în cursul anului școlar, cu membri Consiliului de administrație am elaborat o procedură foarte strictă, pentru a decide lista prioritară a elevilor acceptați la internat. Procedura reflectă valorile transmise de către instituția noastră și a fost comunicată cu elevii, părinții, cu toate cadrele didactice, diriginți, pentru a fi cunoscut de toți cei interesați în timp.

Pentru a găsi cazare și elevilor care nu au putut fi cazați la noi, avem relații bune cu Școala Gimnazială „Szacsvay Imre” și Liceul  „Aurel Lazăr”, școli din jurul liceului nostru, unde există internat, și astfel și la dânșii au fost cazați și elevi din liceul nostru.

Cantina liceului funcționează 5 zile pe săptămână, se prepară la bucătărie trei mese pe zi. Toți elevii din internat servesc masa la cantină, de trei ori pe zi. Pe lângă elevii interniști, și ceilalți elevi, respectiv cadrele didactice pot servi masa de prânz la cantină. Astfel, la prânz sunt servite în general 120 de porții. Cantina este deservită de un bucătar și doi ajutori bucătari.

**II. FORMAREA CONTINUĂ**

***II. 1. Cadre didactice înscrise într-o formă de perfecţionare (grade didactice, doctorat)***

Cele 61 de cadre didactice ale liceului prezintă următoarea situație a gradelor: 52 de cadre didactice au gradul I, 6 cadre didactice gradul II și 2 cadre didactice au doar definitivat. În acest an școlar am avut 1 cadru didactic debutant. 5 cadre didactice au titlul de doctor, și alte 3 cadre sunt înscrise la doctorat.

În anul școlar 2023-2024  am avut un cadru didactic care a finalizat gradul didactic I. Două cadre didactice au susținut inspecția curentă I pentru înscrierea la gradul I și un cadru didactic la gradul II. Un cadru didactic s-a înscris la examenul național de definitivat. Cu ajutorul directorului adjunct am participat la inspecții și am apreciat activitatea profesorilor verbal, și/ sau  cu acordarea notei, în conformitate cu metodologiile în vigoare.

***II. 2. Cursuri de formare***

În anul școlar 2023 – 2024 toate cadrele didactice au participat la cursuri de perfecționare. Majoritatea acestora a avut loc în formă mixtă .

Dintre formările, la care au participat cadrele didactice ale liceului, se remarcă programul de formare profesională organizat în perioada 8-10 iulie 2024 cu titlul „*Provocările rolului de profesor în secolul XXI în contextul bunăstării școlare*”, organizat la liceul nostru de UCDMR, 20 ore, curs care a fost inițiat și finanțat de unitatea noastră de învățământ, la care au participat 25 de cadre didactice ale liceului.

Situația orelor de curs și a creditelor profesionale transferabile se găsește în raportul Comisiei atașat la prezentul raport.

***II. 3. Participări la conferinţe, consfătuiri, congrese şi simpozioane***

În cursul anului școlar fiecare cadru didactic a participat la consfătuirile organizate de ISJ Bihor, la numeroase webinarii, conferințe, congrese și simpozioane online.

***II. 4. Publicații***

Pe lângă publicațiile colegilor apărute în diferite cărți și reviste de specialitate, aproape tot corpul profesoral a publicat pe site –ul liceului *www.adyliceum.ro*. În ziarul *Bihari Napló* au apărut articole depre activitățile educative remarcabile al liceului. Și revista elevilor *Mi újság Ady?* a avut în acest an școlar două apariții.

**III. ACTIVITATEA COMISIILOR**

***III. 1 - 5. Comisii permanente***

 Cele 6 comisii permanente din liceu și-au desfășurat activitatățile conform reglementărilor legale specifice fiecărei comisie, rapoartele lor fiind anexate prezentului Raport. (anexele 1-6)

 ***III. 6. Comisii cu caracter temporar și ocazional***

Pentru respectarea anumitor legislații specifice, respectiv pentru a îmbunătăți organizarea activităților specifice ale liceului, în acest an școlar au fost numite prin decizia directorului 8 comisii temporare și 8 comisii ocazionale, respectiv 22 cadre didactice care sunt responsabili cu anumite sarcini.

**IV. COORDONATORUL PENTRU PROIECTE SI PROGRAME EDUCATIVE ȘCOLARE SI EXTRAȘCOLARE**

***IV. 1. Programul Naţional „Școala Altfel” și „Săptămâna verde”:***

Programul Școala altfel s-a desfășurat în perioada 24 – 28 aprilie 2023, iar Săptămâna verde a început în data de 31 martie 2023. În elaborarea activităților s-a avut în vedere corelarea temelor propuse cu cerințele claselor de elevi, utilizarea unor strategii didactice centrate pe dezvoltarea competențelor, sensibilizare, dezvoltarea inteligenței emoționale, etc.

Elevii și profesorii coordonatori au participat la o multitudine de concursuri și proiecte școlare organizate în perioada săptămânii ,,Școala altfel”, a ,,Săptămânii verzi” și în cadrul săptămânii ,,Educației globale”. S-au organizat ieșiri tematice, am avut invitați și elevii au organizat activități de team-building. Cu aceste ocazii s-au organizat o serie de activități axate pe dobândirea cunoștințelor, abilităților și atitudinilor necesare pentru reacții adecvate în situații de urgență și de prevenire a violenței în școală și de prevenire a consumului de droguri și produse stupefiante. Au fost invitați membri ai poliției, ATI și ISU precum și părinți medici și psihologul școlar.

Este de remarcat că ultima zi a fiecărei săptămâni tematice a cuprins activități de evaluare, menite să recapituleze și să fixeze cele învățate.  Comitetul de părinți a fost un partener de nădejde ori de câte ori activitățile au necesitat implicarea părinților.

***IV. 2. Activităţi extraşcolare şi extracurriculare***

În anul școlar 2023-2024 în Liceul Teoretic ,,Ady Endre” s-au planificat și dus la îndeplinire un număr impresionant de activități extracurriculare, desfășurate atât în cursul celor două săptămâni special dedicate activităților educative diferite, cât și în afara lor. Activitățile au fost multiple la nivelul fiecărei catedre, unele remarcându-se prin activități de voluntariat, altele prin concursuri, excursii de studii sau schimburi de experiență internaționale.

În acest an școlar datorită organizării pe module, activitățile au urmat o nouă structură.  Au fost organizate activități de prevenire a delincvenței juvenile și a bullyingului am sărbătorit Ziua Limbii Maghiare, Ziua Culturii Maghiare, ziua de naștere a poetului Ady Endre, Mihai Eminescu, Ziua Europeană a Limbilor, am participat la invitația diferitelor instituții precum Ziua Poliției, vizite la sediul jandarmeriei, a pompierilor, la Spitalul de urgență, etc.

Consiliul elevilor a organizat mai multe activități: în septembrie Prezentarea cercurilor de elevi celor noi veniți la liceu, primirea bobocilor din clasa a IX-a într-un spectacol senzațional. A fost organizată Tabăra Bobocilor în colaborare cu diriginții claselor a IX-a. De asemenea, s-a organizat un concurs de ‘’Treasure hunt” cu premii în timpul modului 4. Toate cercurile de elevi și-au reluat activitatea: cercul de teatru a colaborat cu Universitatea Partium, cercul de Dans popular maghiar și cel de dans de societate și-au reluat activitatea și au organizat mai multe spectacole în decursul anului atât elevilor cât și multor invitați ai liceului. Cercul de desen a organizat o serie de activități cu care au participat la numeroase concursuri și au obținut premii frumoase, au organizat expozitii virtuale cu lucrarile elevilor și au pregătit decorații de Crăciun. Corul liceului a participat de asemenea la mai multe spectacole programate sau organizate spontan în cursul anului școlar. Clubul de fotbal, handbal, baschet, orientare au organizat antrenamente și au participat la concursuri obținând rezultate foarte frumoase.

Clasele a XII –a au organizat festivitățile de absolvire Maturandusz la Teatrul Szigligeti și Universitatea Partium. Clasele a VIII-a au organizat festivitatea de încheiere a ciclului gimnazial la Universitatea Partium.

Având în vedere marea necesitate de interacțiune personală dintre elevi, multe cadre didactice  și mulți diriginți au organizat activități de o zi sau mai multe zile, excursii și tabere pentru elevii școlii. S-a pus accent pe realizarea de parteneriate la nivel local, regional, național și internațional prin implicarea elevilor și a cadrelor didactice în cât mai multe activități educative și culturale.

Este anexat Rapoartul coordonatorului de proiecte și progame educative (anexa 7).

***IV. 3. Parteneriate şi proiecte naţionale - judeţene – locale***

În cursul anului școlar, pentru desfășurare de proiecte și activități, am încheiat parteneriate, din care cele mai importante sunt încheiate cu următoarele instituții: : *Inspectoratul de Poliție Județean Bihor*, *Liceul Teoretic „Aurel Lazăr” Oradea, Liceul Teoretic „Arany János” Salonta, Facultatea de Informatică și Științe Universitatea din Oradea, Parohia Romano – Catolică Sfântul Spirit Oradea, Centrul de Transfuzie Sanguină Oradea, Asociația Studenților Mediciniști din Oradea, Universitatea Politehnică Timișoara, Colegiul Național „Onisifor Ghibu” Oradea, Liceul Tehnologic nr. 1 Valea lui Mihai , Liceul de Muzică „Tudor Jarda” Bistrița, Școala Gimnazială „Miskolczy Károly” Mișca, Centrul European pentru Excelență în Educație.*

***IV. 4. Proiecte internaţionale***

După pandemie din nou a continuat schimbul de experiență cu elevii liceului Prizma Campus IdP din Belgia, școală cu care am avut două evenimente:  12 elevi belgieni au petrecut la noi la școală o săptămână (02. – 09.02.2024), respectiv 12 elevi din liceul nostru au avut posibilitatea de a participa la schimbul de experiență în Belgia (21. – 28.03.2024).

Un proiect interesant a fost cel desfășurat în parteneriat cu Institutul Olga Lengyel, referitor la Holocaust.

Am continuat parteneriatul cu Ady Endre Gimnázium din Debrecen. Am participat și noi la activitățile lor de încheiere a anului școlar, și ei au participat la activitățile noastre. Am reușit să aducem o performanță de neuitat de peste 2 ore pe scena teatrului de Stat, cu elevii celor două licee.

**V. REZULTATELE ŞCOLARE**

***V. 1. Evaluarea internă (frecvență, promovabilitate, situații speciale, rezultate)***

Pe parcursul anului școlar 2023-2024 am acumulat un număr de 36.105 de absențe, din care  sunt absențe motivate 34.218 și  1.887 de absențe sunt nemotivate, rezultând  46,30 de absențe motivate/ elev și 2,55 de absențe nemotivate/ elev.

O elevă din clasa a XII-a a acumulat un număr ridicat de absențe, prin care a ajuns în situația de a repeta clasa a XII –a, deși am făcut toate demersurile posibile (consiliere părinți, adresă )de a o constrânge la frecventarea școlii. Alte situații speciale nu am avut. Rezultatele obținute și promovabilitatea la sfârșitul anului școlar sunt prezentate în tabelurile de mai jos:

**Rezultate la învățătură la sfârșit de an școlar 2023-2024:**

|  |  |  |  |  |  |
| --- | --- | --- | --- | --- | --- |
| **Clasa** | **Nr. elevi****înscrişi** | **Nr. elevi****rămaşi** | **Medii între:** | **Nr. elevi promovaţi la sfârşit de an**  | **Promovabili-tate %** |
| **5-5,99** | **6- 6,99** | **7-7,99** | **8-8,99** | **9-9,9 9** | **10,00** |  |  |
| ***V.*** | 50 | 52 | 0 | 0 | 1 | 10 | 34 | 7 | 52 | 100 |
| ***VI.*** | 50 | 50 | 0 | 0 | 2 | 7 | 37 | 4 | 50 | 100 |
| ***VII.*** | 49 | 49 | 0 | 0 | 2 | 14 | 33 | 0 | 49 | 100 |
| ***VIII.*** | 53 | 53 | 0 | 0 | 4 | 18 | 30 | 1 | 53 | 100 |
| ***IX.*** | 152 | 148 | 0 | 0 | 8 | 50 | 89 | 1 | 148 | 100 |
| ***X.*** | 142 | 142 | 0 | 0 | 6 | 42 | 94 | 0 | 142 | 100 |
| ***XI.*** | 114 | 113 | 0 | 0 | 5 | 39 | 67 | 2 | 113 | 100 |
| ***XII.*** | 133 | 133 | 0 | 0 | 5 | 28 | 95 | 4 | 132 | 99,25 |
| ***Total*** | **743** | **740** | **0** | **0** | **33** | **208** | **479** | **19** | **739** | **99,86** |

**Centralizator note scăzute la purtare pe an şcolar,la sfârșit de an:**

|  |  |  |
| --- | --- | --- |
| ***Clasele*** | ***Nota*** | ***Nr. de note scăzute la purtare*** |
| **V-VIII** | 9 | 1 |
| **IX-XII** | 6 | 1 |
| 8 | 1 |
| 9 | 7 |

***V. 2. Evaluarea externă: Evaluarea Națională, Admiterea în liceu, Examenul de bacalaureat***

**La Evaluarea Națională** a elevilor claselor a VIII-a au participat 53 de elevi de la școala noastră. Procentul de promovabilitate este de **96,22 %.** Rezultatele obținute de elevii claselor a VIII-a sunt prezentate mai jos:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***Disciplina*** | ***Nr. în******scriși*** | ***Nr. pre******zenți*** | ***Note/******medii******1-1,99*** | ***Note/******medii******2-2,99*** | ***Note/******Medii******3-3,99*** | ***Note/******medii******4-4,99*** | ***Note/******medii******5-5,99*** | ***Note/******medii******6-6,99*** | ***Note/******medii******7-7,99*** | ***Note/******medii******8-8,99*** | ***Note/******Medii******9-9,99*** | ***Note/******medii******10*** | ***Media gene******rală*** |
|  **Limba română** | 53 | 53 | - | 1 | 3 | 2 | 8 | 11 | 11 | 9 | 8 | - | **7,05** |
| **Limba maghiară**  | 53 | 53 | - | - | - | - | - | 4 | 8 | 14 | 26 | 1 | **8,66** |
| **Matematică** | 53 | 53 | - | - | 1 | 2 | 8 | 11 | 14 | 11 | 6 | - | **7,23** |
| **Media generală** | 53 | 53 | - | - | - | 2 | 2 | 10 | 17 | 15 | 7 | - | **7,65** |

**Rezultate la Bacalaureat:**

În 2024 cei 132 elevi din seria curentă au avut o promovabilitate de **89, 39%.** Din seriile anterioare s-au înscris 19 elevi, cu o promovabilitate de 36,84%. Rezultatele la bacalaureat 2024 sunt centralizate în următorul tabel:

|  |  |  |  |  |  |  |  |
| --- | --- | --- | --- | --- | --- | --- | --- |
|  | ***Clasa*** | ***Înscriși*** | ***Neprezentat*** | ***Promovat*** | ***Respins*** | ***Promovat%*** | ***Nepromovat%*** |
| **Seria curentă** | XII.A | 22 | 1 | 18 | 3 | 81,81 % | 18,18 % |
| **Serii****anterioare** |  | 3 | - | 2 | 1 | 66,66% | 33,33% |
| **Serii****anterioare** | XII B | 1 | 1 | - | - | 0,00 % | 100,00 % |
| **Seria curentă** | XII.C | 23 | - | 21 | 2 | 91,30 % | 8,69 % |
| **Serii****anterioare** |  | 7 | - | 2 | 5 | 28,57 % | 71,42 % |
| **Seria curentă** | XII.D | 30 | - | 30 | - | 100 % | 0 % |
| **Serii****anterioare** |  | 3 | 1 | 2 | - | 66,66 % | 33,33 % |
| **Seria curentă** | XII.E | 30 | - | 30 | - | 100 % | 0 % |
| **Serii****anterioare** |  | - | - | - | - | - | - |
| **Seria curentă** | XII.F | 27 | 1 | 19 | 7 | 70,37 % | 29,62 % |
| **Serii****anterioare** |  | 5 | - | 1 | 4 | 20 % | 80 % |
| ***Seria curentă*** | 132 | 2 | 118 | 12 | 89,39 % | 10,60 % |
| ***Serii anterioare*** | 19 | 2 | 7 | 10 | 36,84 %  | 63,15 % |
| **Total** | **151** | **4** | **125** | **22** | **82,78 %** | **17,21 %** |

**La admiterea în liceu:** toți elevii din cele 2 clase de a VIII-a ale școlii sunt înscriși în învățământul liceal în clasa a IX-a, majoritatea lor își continuă studiile în liceul nostru. În anul școlar 2023 – 2024 am avut 6 clase de a IX-a, fiecare cu efectiv maxim.

***V. 3. Olimpiade și Concursuri şcolare***

Elevii liceului participă în mod regulat la olimpiade și concursuri școlare. Pe lângă numeroasele rezultate la faza județeană a olimpiadelor și concursurilor, a participărilor și rezultatelor la fazele naționale și internaționale, se remarcă ***locul III. la faza națională*** ***a Olimpiadei*** de matematică a școlilor cu secție de predare în limba maghiară, ***locul III. la Olimpiada națională de limba maghiară și trei mențiuni la fazele naționale ale olimpiadelor de limba și literatura română și maghiară.*** Rezultatele concursurilor și olimpiadelor de la fazele locale, regionale, naționale și internaționale sunt centralizate în Raportul anual al Comisiei de concursuri și olimpiade, incluse în anexa 8.

**VI. RESURSE FINANCIARE ŞI MATERIALE**

***VI. 1. Buget***

Sursele care formează bugetul instituției de învățământ pentru anul 2023 sunt:

* Bugetul de stat: 7.657.950 Ron – pentru cheltuieli cu personalul
* Bugetul local: 1.137.260 Ron pentru cheltuieli de funcționare
* Buget autofinanțat: 450.000 Ron – surse atrase din sponsorizări, încasări etc.

Bugetul de venituri aprobat pentru anul 2024,  include resursele financiare necesare finanţării cheltuielilor care asigură desfăşurarea optimă a activităţilor scolii pe domeniul educație.

Fondurile sunt utilizate conform priorităţilor stabilite în proiectele şi programele şcolii și în bugetul de venituri și cheltuieli, respectiv pentru cele necesare desfășurării procesului de predare – învățare.   Pentru gestiunea eficientă a activităților desfășurate în școală, periodic, se derulează procese de analiză a execuţiei bugetului de venituri şi cheltuieli, pentru fundamentarea unor acțiuni de îmbunătăţire a nivelului de încasare a veniturilor şi pentru optimizarea cheltuielilor aferente.

 ***VI. 2. Burse școlare, navetă***

1. ***Navetă***

În anul școlar 2023-2024, 68 elevi navetiști au solicitat transport public rutier județean gratuit conform art. 1 (a) din Anexă nr.2 la H.G. Nr. 810/08.09.2023 și 54 elevi au solicitat lunar contravaloarea a 4 călătorii dus-întors conform art. 3 (18) din Anexă nr.2 la H.G. Nr. 810/08.09.2023,  în total pentru **122 de elevi navetiși**au fost decontate lunar sumele cuvenite pentru navetă.

1. ***Burse școlare***

La sfârșitul anului școlar 2023-2024 am avut **463 cereri aprobate pentru bursă.**

|  |  |  |
| --- | --- | --- |
|  **Nr.** | **Tip bursă** | **Nr. cereri aprobate** |
| 1.        | Excelență olimpică II | 1 |
| 2.        | Merit | 337 |
| 3.        | Social | Boală | 12 | 125 |
| Orfan | 28 |
| Monoparental | 60 |
| Venit mic | 25 |
|   | **Total** |  |  | **463** |

***VI. 3. Resurse materiale: clădiri, laboratoare etc.***

Liceul Teoretic „Ady Endre” dispune de 32 de săli de curs, numeroase cabinete și 10 laboratoare: un laborator de fizică, un laborator de chimie, 2 laboratoare de informatică, 2 laboratoare de biologie, un laborator de geografie, 2 laboratoare pentru limbi străine, o sală de desen, o sală multifuncțională,  bibliotecă dotată cu o sală de lectură, 2 săli de gimnastică şi un teren de sport . În clădirea liceului există internat și cantină.

Toate sălile de curs sunt dotate cu mobilier, table, laptopuri, iar cele mai multe cu video-proiector care permit un demers didactic modern. În laboratoarele de fizică și chimie elevii au acces la un bogat material didactic specific ambelor discipline. In acest laborator se pot efectua si experimente. Laboratoarele de biologie, geografie, desen sunt dotate cu materiale didactice specifice disciplinei. Fiecare laborator de informatică are 30 de terminale.

 În iulie 2022 au început lucrările de reabilitare a clădirii liceului. Proiectul „*Restaurarea fostei mănăstiri a Ursulinelor, azi Liceul Ady Endre”*, semnat în data de 8 ianuarie este finanțat de CNI București. În proiect este inclus reabilitarea totală a clădirii liceului, interior și exterior, schimbarea tutror țevilor, încălzire, apă rece, apă caldă, sistem BMS, sistem antifum, efracție, ..., schimbarea / reabilitarea ferestrelor și ușilor, rețeaua de electricitate, canalizare, schimbarea șarpantei, podelei, etc.

 Și în anul școlar 2023 - 2024 liceul a funcționat în clădirea proprie, care este în reabilitare. Activitățile elevilor au fost reorganizate: lunar sau ori de câte ori a fost nevoie am predat sau am reprimit o parte din clădire executanților- de la executanți, fiind nevioți ca de numeroase ori, să reorganizăm sălile de clase, dar în primul rând să organizăm activitățile și serviciul pe școală astfel, încât siguranța fizică a elevilor să fie primordială, atât pentu dacrele liceului cât și pentru firmele executante. Din acest motiv am avut monitorizări și controale zilnice, întâlniri lunare cu inginerii și sefii de șantieri pentru a preciza exact circuitele separate pentru elevi și pentru muncitori. Totodată am semnalat necesitățile și micile modificări în procesul de reabilitare, care sunt necesare din punctul de vedere al bunei desfășurări a procesului educativ. Am solicitat modificări în proiectul original pentru a reuși să obținem cele mai bune posibilități oferite de clădirea școlii.

Pe toată perioada anului școlar atât cadrele didactice, auxiliare și nedidactice, cât și elevii, dar și părinții lor au ajutat acest proces de acomodare, din nou un an școlar greu pentru toți cei implicați.

În cursul anului școlar am reprimit anumite părți ale clădirii, astfel, din septembrie a fost funcțional laboratorul de chimie, din noiembrie laboratorul de desen, din ianuarie sala mare de sport.

În ianuarie 2024 am mutat cantina și sala de mese în noua locație, pe care în cursul anului școlar am reușit să le dotăm și să le mobliăm cu cele mai noi instrumente din domeniu.

Dintr – o sponsorizare am reușit să dotăm liceul cu 70 de laptopuri, 200 de scaune, 50 de mese. Am reușit să dotăm liceul cu un sistem de sunete pentru organizarea activităților în curtea liceului. Totodată, din veniturile proprii am achiziționat 100 de bănci și alte materiale didactice în valoare de 17000 lei.

**VI. RELAŢII COMUNITARE ŞI PARTENERIATE: RELAȚIA ȘCOALĂ-FAMILIE, COLABORĂRI, PARTENERIATE ŞI PROIECTE**

În liceul nostru funcționează Comitetul Reprezentativ a Părinților, anual organizând numeroase activități, atât pentru elevi, cât și pentru îmbunătățirea relațiilor școală – familie (baluri, team buildinguri, prezentări etc.) În acest an școlar activitatea Comitetul Reprezentativ a Părinților a fost mai restrânsă, datorită reabilitării clădirii școlii.

Parteneriatele și prioiectele sunt descrise în capitoul IV.

**VII. CONCLUZII - ANALIZA SWOT**

Pentru anul școlar 2023 – 2024, am identificat următoarele puncte tari, puncte slabe, oportunități și amenințări referitor la activitatea și funcționarea unității de învățământ:

**Puncte tari**

* profesori bine pregătiți
* numeroase participări la cursuri de perfecționare a cadrelor didactice și auxiliar didactice
* părinții au cooperat foarte bine cu diriginții
* activitatea efectivă a diriginților în coordonarea claselor și a grupurilor de părinți
* campania de promovare a liceului
* cantină și bucătărie nou amenajată
* dotarea instituției cu 70 de laptopuri

**Puncte slabe**

* lipsa laboratoarelor datorită reabilitării clădirii
* realizarea doar a unei clase de a V-a
* dotarea liceului cu proiectoare
* sistemul wifi din clădire
* insuficiența personalului nedidactic și auxiliar
* numeroase concedii medicale îndelungate, mai ales la personalul nedidactic și auxiliar

**Oportunități**

* continuarea introducerii în Proiectul planului de școlarizare a specializării educator – puericultor și învățător - educatoare
* continuarea reabilitării clădirii școlii

**Amenințări**

* lipsa profesorilor de specialitate la disciplinele reale și pedagogice
* lipsa forței de muncă în sectorul cadrelor nedidactice și auxiliare
* insuficiența fondurilor pentru desfășurarea activităților liceului în condiții normale

Director:

***Vad Márta***